Broj: 02-1- /23

Sarajevo, 16.05.2023. godine

U skladu sa članom 82. Zakona o visokom obrazovanju („Službene novine Kantona Sarajevo“ broj: 36/22) i članom 108. Statuta Univerziteta u Sarajevu, a u vezi sa članom 11. Pravilnika o priznavanju inostranih visokoškolskih kvalifikacija (''Službene novine Kantona Sarajevo'' broj: 51/17) i Zaključkom Vijeća Fakulteta broj: \_\_\_\_\_\_\_\_\_\_\_\_\_/23 od 16.05.2023. godine, po prethodnoj saglasnosti sekretara Fakulteta dekan Fakulteta donosi

**RJEŠENJE**

I

**ARABELLI ZANE ANANI**, rođenoj 26.08.1981. godine u Londonu, Ujedinjeno Kraljevstvo Velika Britanija, priznaje se visokoškolska kvalifikacija **bakalaureat iz društvenih i humanističkih nauka,**  stečena 25.06.2002. godine na Middlesex University, London, Ujedinjeno Kraljevstvo Velike Britanije, radi nastavka školovanja na Fakultetu političkih nauka Univerziteta u Sarajevu.

**II**

Rješenje stupa na snagu danom donošenja.

**OBRAZLOŽENJE:**

Kandidatkinja Arabella Zane Anani podnijela je Zahtjev za akademsko priznavanje inostrane visokoškolske kvalifikacije bakalaureat iz društvenih i humanističkih nauka, naziv: Pravo sa francuskim jezikom radi nastavka školovanja na drugom ciklusu studija na Fakultetu političkih nauka Univerziteta u Sarajevu.

Rješavajući po Zahtjevu, Komisija za priznavanje inostrane visokoškolske kvalifikacije Fakulteta političkih nauka Univerziteta u Sarajevu (u nastavku: Komisija), imenovana Rješenjem 01-3- 410 -1/23 od 29.03.2023. godine, uvidom u dostavljenu dokumentaciju: original diploma, kopija i prijevod stečene diplome, ovjerena kopija i prijevod transkripta ocjena, ovjerena kopija i prijevod lične karte, biografija kandidata, uplatnica, Mišljenja Centra za informiranje i priznavanje dokumenata iz područja visokog obrazovanja, utvrdila je da je Arabella Zane Anani završila trogodišnji bachelor studij (VI semestara) na na Middlesex University, London, Ujedinjeno Kraljevstvo Velike Britanije i stekla zvanje **bakalaureat iz društvenih i humanističkih nauka** – 180 ECTS. Visokoškolska kvalifikacija vrednuje se kao visokoškolska kvalifikacija koja se stiče nakon trogodišnjeg studija.

Na osnovu svega izloženog, Komisija je usvojila zahtjev za akademsko priznavanje i predložila Vijeću Fakulteta političkih nauka Univerziteta u Sarajevu da donese Rješenje o akademskom priznavanju inostrane visokoškolske kvalifikacije **bakalaureat iz društvenih i humanističkih nauka** Arabella Zane Anani stečene na Middlesex University, London, Ujedinjeno Kraljevstvo Velike Britanije, radi uključivanja kandidata na drugi ciklus studija na Fakultetu političkih nauka Univerziteta u Sarajevu.

Vijeće Fakulteta je ne sjednici održanoj 16.05.2023. godine usvojilo Izvještaj Komisije, te se na osnovu svega navedenog donosi Rješenje kao u dispozitivu.

**Pouka o pravnom lijeku:** Protiv ovog Rješenja moguća je uputiti prigovor Senatu Univerziteta u Sarajevu u roku od 15 dana od dana prijema Rješenja.

**DEKAN M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof.dr. Sead Turčalo**

Akt obradila: Umihana Mahmić

**Dostaviti:**

1. Materijal za Vijeće;
2. Dosije Arabell Zane Anani- Služba za nastavu i rad sa studentima;
3. Arabell Zane Anani;
4. Sekretar;
5. a/a -